
1. ՀՀ ֆինանսների նախարարություն
	31.07.2026 թ.

	
	N 01/11-4/20819-2026

	[bookmark: _Hlk237357098]
Ի կատարումն ՀՀ վարչապետի սույն թվականի հուլիսի 23–ի N 03.1/03.62/25100-2026 հանձնարարականի՝ ՀՀ ֆինանսների նախարարությունն ուսումնասիրել է «Հայաստանի Հանրապետության կառավարության 2024 թվականի հունիսի 6-ի N 852-Ն որոշումն ուժը կորցրած ճանաչելու և Հայաստանի Հանրապետության Սյունիքի մարզի Կապան համայնքի Կապան քաղաքում գտնվող հողամասի նկատմամբ հանրության գերակա շահ ճանաչելու մասին» Հայաստանի Հանրապետության կառավարության որոշման նախագիծը (այսուհետ՝ Նախագիծ) և հայտնում է հետևյալը.
Նախագծին կից ներկայացված հիմնավորման համաձայն՝ պետական և տեղական ինքնակառավարման մարմինների բյուջեներում կարող են նախատեսվել եկամուտների և ծախսերի ավելացում կամ նվազեցում՝ պայմանավորված օտարվող սեփականության դիմաց օրենքով սահմանված կարգով փոխհատուցում տրամադրելու, օտարման գործընթացի կազմակերպման և իրականացման հետ կապված անհրաժեշտ ծախսերով։ 
Այդ կապակցությամբ առաջարկում ենք Նախագծի հիմնավորմամբ ներկայացնել տեղեկատվություն՝
 - Նախագծի ընդունման արդյունքում ՀՀ պետական բյուջեից պահանջվող լրացուցիչ ծախսերի վերաբերյալ՝ կապված հանրության գերակա շահի հիմքով գույքի ձեռքբերման, օրենքով նախատեսված հնարավոր փոխհատուցումների, գույքի գնահատման, պետական գրանցման, օտարման գործընթացի կազմակերպման հետ, նշված ծախսերի ֆինանսավորման աղբյուրների վերաբերյալ՝ նշելով ՀՀ կրթության, գիտության, մշակույթի և սպորտի նախարարության համապատասխան ծրագիրը և (կամ) միջոցառումը, որի շրջանակներում նախատեսվում է իրականացնել ֆինանսավորումը,
- Միջազգային մրցումային չափանիշներին համապատասխանող ֆուտբոլային մարզադաշտի և ժամանակակից ֆուտբոլային ենթակառուցվածքների կառուցման, հետագա շահագործման, պահպանման համար պահանջվող ֆինանսական միջոցների նախնական գնահատականի և դրանց ֆինանսավորման աղբյուրների վերաբերյալ:
Ելնելով վերոգրյալից՝ Նախագծի վերաբերյալ վերջնական դիրքորոշում հնարավոր կլինի ներկայացնել վերը նշված տեղեկատվության առկայության պարագայում։

	









Ընդունվել է, նախագծի հիմնավորումը լրամշակվել է: 


	
2. ՀՀ տարածքային կառավարման և ենթակառուցվածքների նախարարություն
	28.07.2026 թ.

	
	№ ԴԽ//28988-2026

	Տարածքային կառավարման և ենթակառուցվածքների նախարարությունը «Հայաստանի Հանրապետության կառավարության 2024 թվականի հունիսի 6-ի N 852-Ն որոշումն ուժը կորցրած ճանաչելու և Հայաստանի Հանրապետության Սյունիքի մարզի Կապան համայնքի Կապան քաղաքում գտնվող հողամասի նկատմամբ հանրության գերակա շահ ճանաչելու մասին» Կառավարության որոշման նախագծի փաթեթի վերաբերյալ առարկություններ և առաջարկություններ չունի:


	
Ընդունվել է:



	3.ՀՀ արդարադատության նախարարություն
	31.07.2026 թ.

	
	№ /27.1.2/39683-2026

	 «Հայաստանի Հանրապետության կառավարության 2024 թվականի հունիսի 6-ի N 852-Ն որոշումն ուժը կորցրած ճանաչելու և Հայաստանի Հանրապետության Սյունիքի մարզի Կապան համայնքի Կապան քաղաքում գտնվող հողամասի նկատմամբ հանրության գերակա շահ ճանաչելու մասին» ՀՀ կառավարության որոշման նախագծի փաթեթի (այսուհետ՝ Նախագիծ) վերաբերյալ հայտնում ենք հետևյալը․
1․ «Հանրության գերակա շահերի ապահովման նպատակով սեփականության օտարման մասին» օրենքի 7-րդ հոդվածի 2-րդ մասի «գ» կետի համաձայն՝ Հանրության գերակա շահ ճանաչելու մասին կառավարության որոշման մեջ նշվում են օտարման ենթակա սեփականության իրավունքի օբյեկտները և օտարվող սեփականությունը նույնականացնող տվյալները (հասցեն կամ գտնվելու վայրը, առկայության դեպքում` հանրության գերակա շահ ճանաչվող տարածքի սխեման, գույքի նկատմամբ սեփականության իրավունքի պետական գրանցման վկայականի տվյալները, կադաստրային ծածկագիրը, ինչպես նաև օտարվող սեփականությունը նույնականացնող բոլոր այլ հասանելի տվյալները, իսկ արժեթղթերի դեպքում՝ թողարկողի անվանումը, արժեթղթերի միջազգային տարբերակիչ ծածկագրերը կամ արժեթղթերի նույնականացնող ծածկագիրը, արժեթղթերի տեսակը, դասը, քանակը, դրանց անվանական արժեքը և թողարկման արժույթը)։
Այս առումով նշենք, որ Նախագիծն անհրաժեշտ է համապատասխանեցնել վերոգրյալ օրենսդրական կարգավորմանը՝ նախատեսելով վերոգրյալ տեղեկատվությունը, մասնավորապես՝ Նախագծում բացակայում է հանրության գերակա շահ ճանաչվող գույքի նկատմամբ սեփականության իրավունքի պետական  ։
2. Միաժամանակ հայտնում ենք, որ 2026 թվականի հունիսի 18-ին Կառավարությունն ընդունել է «Հայաստանի Հանրապետության կառավարության 2018 թվականի հոկտեմբերի 10-ի N 1146-Ն որոշման մեջ փոփոխություններ և լրացումներ կատարելու մասին» թիվ 880-Ն որոշումը, որով հանրության գերակա շահ ճանաչելու մասին Կառավարության որոշումների նախագծերի համար նախատեսվել է հանրային քննարկումների իրականացման հատուկ կարգ, ներառյալ՝ հանրային լսումների անցկացման, փաստաթղթերի հրապարակման  պարտադիր պահանջներ և այլ ընթացակարգային առանձնահատկություններ:
Ուստի, Նախագծի համատեքստում անհրաժեշտ է հիմք ընդունել Կառավարության 2026 թվականի հունիսի 18-ի «Հայաստանի Հանրապետության կառավարության 2018 թվականի հոկտեմբերի 10-ի N 1146-Ն որոշման մեջ փոփոխություններ և լրացումներ կատարելու մասին» թիվ 880-Ն որոշմամբ նախատեսված պահանջները՝ իրավական ակտերի հանրային քննարկումներն իրականացնելով որոշմամբ նախատեսված կարգին համապատասխան:

	Ընդունվել է:












Ընդունվել է: 
Իրականացվել է հանրային քննարկում, արձանագրությունը կցվել է:


	4. ՀՀ արդարադատության նախարարություն
	18.08.2026 թ.

	
	№ /27.1.2/43809-2026

	
«Հայաստանի Հանրապետության կառավարության 2024 թվականի հունիսի 6-ի N 852-Ն որոշումն ուժը կորցրած ճանաչելու և Հայաստանի Հանրապետության Սյունիքի մարզի Կապան համայնքի Կապան քաղաքում գտնվող հողամասի նկատմամբ հանրության գերակա շահ ճանաչելու մասին» ՀՀ կառավարության որոշման նախագծի փաթեթի (այսուհետ՝ Նախագիծ) վերաբերյալ հայտնում ենք հետևյալը․
1․ «Հանրության գերակա շահերի ապահովման նպատակով սեփականության օտարման մասին» օրենքի 7-րդ հոդվածի 2-րդ մասի «գ» կետի համաձայն՝ հանրության գերակա շահ ճանաչելու մասին կառավարության որոշման մեջ նշվում են օտարման ենթակա սեփականության իրավունքի օբյեկտները և օտարվող սեփականությունը նույնականացնող տվյալները (հասցեն կամ գտնվելու վայրը, առկայության դեպքում` հանրության գերակա շահ ճանաչվող տարածքի սխեման, գույքի նկատմամբ սեփականության իրավունքի պետական գրանցման վկայականի տվյալները, կադաստրային ծածկագիրը, ինչպես նաև օտարվող սեփականությունը նույնականացնող բոլոր այլ հասանելի տվյալները, իսկ արժեթղթերի դեպքում՝ թողարկողի անվանումը, արժեթղթերի միջազգային տարբերակիչ ծածկագրերը կամ արժեթղթերի նույնականացնող ծածկագիրը, արժեթղթերի տեսակը, դասը, քանակը, դրանց անվանական արժեքը և թողարկման արժույթը)։
Ի կատարումն օրենքի պահանջի՝ Նախագծով հաստատվող Հավելված 1-ում պետք է նշել նաև հանրության գերակա շահ ճանաչվող գույքի՝ հողամասի նկատմամբ սեփականության իրավունքի պետական գրանցման վկայականի տվյալները:
2.	Կառավարության 10.10.2018 թվականի «Հանրային քննարկումների կազմակերպման և անցկացման կարգը սահմանելու և ՀՀ կառավարության 2010 թվականի մարտի 25-ի N 296-ն որոշումն ուժը կորցրած ճանաչելու մասին» թիվ 1146-Ն որոշմամբ հաստատված հավելվածի (այսուհետ՝ Հավելված) 24-րդ կետի համաձայն՝ հանրային քննարկում իրականացնող մարմինն իր պաշտոնական ինտերնետային կայքում և միասնական կայքում հրապարակում է հայտարարություն հանրային լսման մասին, որը պետք է պարունակի հանրային քննարկումների իրականացման վայրի, ժամի, ժամկետների, քննարկման թեմայի, ինչպես նաև հանրային քննարկմանը մասնակցելու համար շահագրգիռ անձանց կողմից հանրային քննարկմանը մասնակցելու դիմումների ներկայացվող վերջնաժամկետի (եթե, ըստ հանրային քննարկում իրականացնող մարմնի, նման դիմում ներկայացնելն անհրաժեշտ է) մասին տեղեկություններ, իսկ հանրության գերակա շահ ճանաչելու մասին Հայաստանի Հանրապետության կառավարության որոշումների նախագծերի հանրային լսման մասին հայտարարությունը՝ նաև նախագծի և սույն կարգի 12-րդ կետով նախատեսված և հրապարակված փաստաթղթերի էլեկտրոնային հղումները կամ ինտերնետային կայքերում դրանք որոնելու համար անհրաժեշտ տվյալները (միասնական կայքում նախագծի ծածկագիրը): Ընդ որում, դիմումների ընդունման վերջնաժամկետը չի կարող պակաս լինել, քան հանրային քննարկումների հայտարարության հրապարակման պահից տասը օրը: Հանրային քննարկում իրականացնող մարմինը հանրային քննարկումների հայտարարությունը կարող է հրապարակել նաև զանգվածային լրատվության միջոցներով:
Հավելվածի 24.1-ին կետի համաձայն՝ հանրության գերակա շահ ճանաչելու մասին Հայաստանի Հանրապետության կառավարության որոշումների նախագծերի հանրային լսման մասին հայտարարությունը, սույն կարգի 24-րդ կետում նշված աղբյուրներից բացի, հրապարակվում է նաև Հայաստանի Հանրապետության հրապարակային ծանուցումների պաշտոնական ինտերնետային կայքում, սեփականության օտարման գործառույթների իրականացման համար պատասխանատու լիազոր մարմնի և օտարվող գույքի գտնվելու վայրի տեղական ինքնակառավարման մարմինների պաշտոնական կայքերում (առկայության դեպքում):
Տվյալ դեպքում հանրային լսման մասին հայտարարությունը տեղադրված չէ միասնական կայքում (e-draft.am), Հայաստանի Հանրապետության հրապարակային ծանուցումների պաշտոնական ինտերնետային կայքում (azdarar.am) և օտարվող գույքի գտնվելու վայրի տեղական ինքնակառավարման մարմինների պաշտոնական կայքերում:
Ինչ վերաբերում է Կրթության, գիտության, մշակույթի և սպորտի նախարարության ինտերնետային կայքում տեղադրված հայտարարությանը (էլեկտրոնային հղումը՝ https://escs.gov.am/articles/announcements/149), հարկ ենք համարում նշել, որ այն տեղադրվել է «օգոստոսի 04, 2026»-ին, իսկ հանրային լսումներին մասնակցելու համար դիմումներ ներկայացնելու վերջնաժամկետ սահմանվել է «մինչև 2026 թվականի օգոստոսի 9-ը»: Այսինքն՝ դիմումների ընդունման վերջնաժամկետը պակաս է եղել հանրային քննարկումների հայտարարության հրապարակման պահից հետո տասը օրվանից:
3.	Նախագծի փաթեթում առկա հանրային լսման թիվ 1 արձանագրության համաձայն՝ «Առաջարկվել է ուսումնասիրել հանրային լսումների ընթացքում բարձրացված առաջարկներն ու դիտարկումները (…)»: 
Կառավարության 10.10.2018 թվականի «Հանրային քննարկումների կազմակերպման և անցկացման կարգը սահմանելու և ՀՀ կառավարության 2010 թվականի մարտի 25-ի N 296-ն որոշումն ուժը կորցրած ճանաչելու մասին» թիվ 1146-Ն որոշմամբ հաստատված հավելվածի 25-րդ կետի համաձայն՝ հանրային քննարկումները սույն կարգի 23-րդ կետով սահմանված կարգով իրականացվելու դեպքում հանրային քննարկում իրականացնող մարմնի ներկայացուցիչը հանրային քննարկում իրականացնելու հայտարարությամբ հրապարակված ժամին բացում է քննարկումները, ներկայացնում է համապատասխան նախագծի, իսկ հանրության գերակա շահ ճանաչելու մասին Հայաստանի Հանրապետության կառավարության որոշումների նախագծերի դեպքում՝ նաև հանրության գերակա շահ ճանաչվող օտարման նպատակի իրագործման ծրագրի համառոտ նկարագիրը, քննարկման հարցերի շրջանակը, հանրային քննարկում իրականացնող մարմնի ներկայացուցիչ հանդիսացող հանրային քննարկումների քարտուղարին, ինչպես նաև մասնակիցներին տրամադրում է համապատասխան նյութեր քննարկումների վերաբերյալ, եթե դրանք մինչ այդ հրապարակված չէին եղել սույն կարգի 24-րդ և 24.1-ին կետերում նշված աղբյուրներում: Քննարկումների քարտուղարը պետք է կազմի քննարկումների վերաբերյալ գրավոր արձանագրություն, որն ստորագրվում է վերջինիս կողմից: Արձանագրությունում պետք է ամրագրված լինեն քննարկումներն իրականացնող մարմնի անվանումը, քննարկումների ամսաթիվը, թեման, քննարկումների մասնակիցների առաջարկությունները: Մասնակիցները կարող են առաջարկությունները ներկայացնել նաև գրավոր: Գրավոր, իսկ հանրության գերակա շահ ճանաչելու մասին Հայաստանի Հանրապետության կառավարության որոշումների նախագծերի դեպքում նաև քննարկման ընթացքում բանավոր ներկայացված առաջարկներն ու դիտողությունները ներառվում են ամփոփաթերթում, որոնք համապատասխան հիմնավորմամբ ընդունվում կամ չեն ընդունվում: Ամփոփաթերթը, արձանագրությունը և լրամշակված նախագիծը տեղադրվում են հանրային քննարկումներ կազմակերպող մարմնի պաշտոնական ինտերնետային կայքում, ինչպես նաև միասնական կայքում:
Տվյալ դեպքում Նախագծի փաթեթում ներառված՝ հանրային լսման թիվ 1 արձանագրությունը չի պարունակում հանրային լսման մասնակիցների ներկայացրած առաջարկությունները: Միաժամանակ, ամփոփաթերթում ներառված չեն հանրային լսման ընթացքում դրա մասնակիցների կողմից ներկայացված առաջարկներն ու դիտողությունները, ըստ այդմ՝ դրանք համապատասխան հիմնավորումներով ամփոփված չեն՝ ընդունված լինելու կամ չլինելու մասին պատճառաբանություններով:
Ավելին՝ գրավոր արձանագրությունից ոչ միայն պարզ չէ, թե ով է եղել քննարկումների քարտուղարը, այլ նաև արձանագրությունը քննարկումների քարտուղարի կողմից ստորագրված չէ:
4. Նախագծի փաթեթում ներառված ամփոփաթերթի աջ սյունակում տարբեր մարմինների կողմից ներկայացված առաջարկությունների մասով նշվել է «Ընդունվել է ի գիտություն»: 
Մինչդեռ Կառավարության 25.02.2021 թվականի «Կառավարության աշխատակարգը հաստատելու մասին» թիվ  252-Լ որոշմամբ հաստատված ձև 3-ի 3-րդ կետի համաձայն՝ աջ սյունակի կենտրոնում նշվում է հետևյալ նշումներից մեկը՝  Ընդունվել է, Չի ընդունվել կամ Մասամբ է ընդունվել՝ հաջորդ պարբերությունից շարադրելով չընդունման կամ մասամբ ընդունման հիմնավորումը (հնարավորինս մանրամասն):
Ըստ այդմ, ամփոփաթերթը չի կարող պարունակել որևէ մարմնի կողմից ներկայացված առաջարկ կամ դիտողություն ի գիտություն ընդունված լինելու մասին պատասխան:

	










Ընդունվել է:





















Ընդունվել է մասամբ:
Նախագծի կատարման հրատապությունը և առաջացած տեխնիկական խնդիրները պատճառ են դարձել, որպեսզի քննարկումը կատարվի սեղմ ժամկետներում:



























Ընդունվել է մասամբ:
Նախագծի կատարման հրատապության, ինչպես նաև տեխնիկական նոր փոփոխությունների պատճառով հնարավոր չի եղել ապահովել կատարման լիարժեքությունը:


































































Ընդունվել է:
 







	5. ՀՀ Քաղաքաշինության կոմիտե
	04.08.2026 թ.

	
	№ 01/18.10/12400-2026

	Հայաստանի Հանրապետության քաղաքաշինության կոմիտեն, իր իրավասության շրջանակներում, քննարկել է «Հայաստանի Հանրապետության կառավարության 2024 թվականի հունիսի 6-ի N 852-Ն որոշումն ուժը կորցրած ճանաչելու և Հայաստանի Հանրապետության Սյունիքի մարզի Կապան համայնքի Կապան քաղաքում գտնվող հողամասի նկատմամբ հանրության գերակա շահ ճանաչելու մասին» Հայաստանի Հանրապետության կառավարության որոշման նախագծի փաթեթը և ներկայացնում է հետևյալ դիտարկումները.
Հարկ ենք համարում նշել, որ «Հանրության գերակա շահերի ապահովման նպատակով սեփականության օտարման մասին» օրենքում փոփոխություններ և լրացումներ կատարելու մասին» 2026 թվականի փետրվարի 11-ի ՀՕ-28-Ն օրենքի 15-րդ հոդվածի 2-րդ մասով սահմանվել է անցումային կարգավորում այն գույքերի մասով, որոնց նկատմամբ Օրենքն ուժի մեջ մտնելու օրվա դրությամբ ձեռքբերողի սեփականության իրավունքը դեռևս պետական գրանցում չի ստացել և նույն օրվանից սկսած՝ վեց ամսվա ընթացքում չի գրանցվել։ Քանի որ նշված վեցամսյա ժամկետը դեռևս չի ավարտվել, Հայաստանի Հանրապետության կառավարության 2024 թվականի հունիսի 6-ի N 852-Ն որոշումը շարունակում է պահպանել իր իրավական ուժը, ինչը նոր որոշման ընդունման պարագայում կարող է առաջացնել իրավական անորոշություն։
Միաժամանակ, Ձեր ուշադրությունն ենք ցանկանում հրավիրել այն հանգամանքի վրա, որ նախագծին կից ներկայացված հավելվածում ներառված է միայն հողամասի վերաբերյալ տեղեկատվությունը։ Մինչդեռ «Հանրության գերակա շահերի ապահովման նպատակով սեփականության օտարման մասին» օրենքի 5-րդ հոդվածի 1-ին մասի համաձայն՝ օտարման ենթակա են ոչ միայն հողամասը, այլև դրա վրա գտնվող շենքերը, շինությունները և այլ բարելավումները։ Ուստի, նպատակահարմար ենք համարում նախագծի փաթեթը համալրել նաև նշված գույքերի վերաբերյալ ամբողջական տեղեկատվությամբ՝ գործընթացի լիարժեքությունն ու իրավական հստակությունն ապահովելու նպատակով։
Հաշվի առնելով վերը նշվածը՝ առաջարկում ենք նախագծի հետագա լրամշակման ընթացքում դիտարկել ներկայացված դիտարկումների հաշվառման հնարավորությունը։

	






Չի ընդունվել:
 «Գույքի օտարման գործընթացն սկսելու վերջնաժամկետը 2024 թվականի հոկտեմբերի 1-ն է», իսկ 4-րդ կետի 1-3-րդ կետերով տրված են հստակ հանձնարականներ՝ համապատասխան ժամկետներով: Հայաստանի Հանրապետության կառավարության 2024 թվականի հունիսի 6-ի N 852-Ն որոշման նշված կետերով սահմանված գործընթացները սկսված լինելու և դրա ընթացքի մասին տեղեկատվություն առկա չէ: Հայաստանի Հանրապետության կառավարության 2024 թվականի հունիսի 6-ի N 852-Ն որոշումը ուժը կորցրած է ճանաչվում «Նորմատիվ իրավական ակտերի մասին» օրենքի 37-րդ հոդվածի կարգավորումների համաձայն:»

	6. Կադաստրի կոմիտե
	30.07.2026թ.

	
	№ ՍԹ/16343-2026

	Ի կատարումն ՀՀ փոխվարչապետ Տիգրան Խաչատրյանի 2026 թվականի
հուլիսի 23-ի N 03.1/03.62/25100-2026 հանձնարարականի՝ հայտնում ենք, որ «Հայաստանի Հանրապետության կառավարության 2024 թվականի հունիսի 6-ի
N 852-Ն որոշումն ուժը կորցրած ճանաչելու և Հայաստանի Հանրապետության Սյունիքի մարզի Կապան համայնքի Կապան քաղաքում գտնվող հողամասի նկատմամբ հանրության գերակա շահ ճանաչելու մասին» ՀՀ կառավարության որոշման նախագծի վերաբերյալ առաջարկություններ չունենք։

	Ընդունվել է:
 

	7. Վարչապետի աշխատակազմի  տարածքային զարգացման և շրջակա միջավայրի հարցերի վարչություն
	

	Եզրակացություն

«Հայաստանի Հանրապետության կառավարության 2024 թվականի հունիսի 6-ի N 852-Ն որոշումն ուժը կորցրած ճանաչելու և Հայաստանի Հանրապետության Սյունիքի մարզի Կապան համայնքի Կապան քաղաքում գտնվող հողամասի նկատմամբ հանրության գերակա շահ ճանաչելու մասին» ՀՀ կառավարության որոշման նախագծի վերաբերյալ
«Հայաստանի Հանրապետության կառավարության 2024 թվականի հունիսի 6-ի N 852-Ն որոշումն ուժը կորցրած ճանաչելու և Հայաստանի Հանրապետության Սյունիքի մարզի Կապան համայնքի Կապան քաղաքում գտնվող հողամասի նկատմամբ հանրության գերակա շահ ճանաչելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ առկա են հետևյալ նկատառումները.
1. Նախագծի 2-րդ կետով նախատեսվում է ՀՀ Սյունիքի մարզի Կապան համայնքի Կապան քաղաքում գտնվող՝ N 1 հավելվածում նշված հողամասի նկատմամբ ճանաչել հանրության գերակա շահ:
Այս առումով հայտնում ենք, որ ՀՀ կառավարության 2024 թվականի հունիսի 6-ի N 852-Ն որոշման N 2 հավելվածի համաձայն՝ Նախագծի N 1 հավելվածում նշված կադաստրային ծածկագրով հողամասում առկա է 893.2 քառ.մ մակերեսով շինություն և 352.8 քառ. մ  մակերեսով լողավազան, որոնք սեփականության իրավունքով պատկանում են «Գանձասար մարզական կենտրոն» ՍՊԸ-ին, իսկ հողամասը վերջինիս տրված է վարձակալության հիմունքներով:
Վերոնշյալի համատեքստում, անդրադառնալով «Հանրության գերակա շահերի ապահովման նպատակով սեփականության օտարման մասին» օրենքի (այսուհետ՝ Օրենք) կարգավորումներին՝ հարկ է նկատի ունենալ, որ Օրենքի 5-րդ հոդվածի 1-ին մասով սահմանված է, որ եթե օտարվում է հողամասը, ապա հողամասի հետ միասին օտարման են ենթակա նաև հողամասի վրա գտնվող անշարժ գույքը (շենքեր, շինություններ, այլ ամրացված գույք և այլն), ինչպես նաև հողամասի վրա գտնվող այլ բարելավումները: 
Միաժամանակ՝ Oրենքի կարգավորման շրջանակում պատշաճ կերպով ընդգրկված են ինչպես օտարվող սեփականության սեփականատերերը, այնպես էլ օտարվող սեփականության նկատմամբ գույքային իրավունքներ ունեցողները:
Վերոգրյալից ելնելով՝ հայտնում ենք, որ լրացուցիչ պարզաբանման կարիք ունի վերը նշված շինությունների նկատմամբ հանրության գերակա շահ չճանաչելու, ինչպես նաև օտարվող սեփականության նկատմամբ գույքային իրավունքներ ունեցողների վերաբերյալ կարգավորումներ չնախատեսելու հարցերը:
2.  Նկատի ունենալով հանրության գերակա շահ ճանաչելու մասին ՀՀ կառավարության նախադեպային որոշումներում նկարագրության արձանագրության կազմման վերաբերյալ կարգավորումների առկայության հանգամանքը՝ հայտնում ենք, որ լրացուցիչ պարզաբանման կարիք ունի վերջինիս առնչությամբ Նախագծով կարգավորումներ չնախատեսելու հարցը:

3. Օրենքի 7-րդ հոդվածի 2-րդ մասի «գ» կետի համաձայն՝ հանրության գերակա շահ ճանաչելու մասին կառավարության որոշման մեջ, ի թիվս այլնի, նշվում են նաև գույքի նկատմամբ սեփականության իրավունքի պետական գրանցման վկայականի տվյալները:
Վերոնշյալից ելնելով՝ առաջարկում ենք Նախագծի փաթեթում ներառել գույքի նկատմամբ սեփականության իրավունքի պետական գրանցման վկայականը, միաժամանակ՝ վերջինիս տվյալներն արտացոլելով Նախագծում:


	












Ընդունվել ՝
Կատարվել է չափագրում, հողամասը ծանրաբեռնված չէ այլ շինություններով



















Ընդունվել 
Կատարվել է չափագրում , սակայն Ժամանակի սղության պատճառով պետական գրանցում չի ստացել:
Սխեման ներկայացվում է 

	9. ՀՀ վարչապետի աշխատակազմի իրավաբանական վարչություն

	

	ԵԶՐԱԿԱՑՈՒԹՅՈՒՆ

«Հայաստանի Հանրապետության կառավարության 2024 թվականի հունիսի 6-ի N 852-Ն որոշումն ուժը կորցրած ճանաչելու և Հայաստանի Հանրապետության Սյունիքի մարզի Կապան համայնքի Կապան քաղաքում գտնվող հողամասի նկատմամբ հանրության գերակա շահ ճանաչելու մասին» ՀՀ կառավարության որոշման նախագծի վերաբերյալ


1. Հաշվի առնելով, որ  ՀՀ կառավարության 2024 թվականի հունիսի 6-ի N 852-Ն որոշման մեջ արտացոլված է տվյալ առ այն, որ գերակա հանրային շահ ճանաչվող հողամասը ծանրաբեռնված է շինություններով, իսկ սույն նախագծով այդ շինությունների վերաբերյալ անդրադարձ չկա՝ ուստի առաջարկվող նախագիծը վերանայման կարիք ունի՝ «Հանրության գերակա շահերի ապահովման նպատակով սեփականության օտարման մասին» օրենքի 5-րդ հոդվածի 1-ին մասի համատեքստում, համաձայն որի՝ եթե օտարվում է հողամասը, ապա հողամասի հետ միասին օտարման են ենթակա նաև հողամասի վրա գտնվող անշարժ գույքը (շենքեր, շինություններ, այլ ամրացված գույք և այլն), ինչպես նաև հողամասի վրա գտնվող այլ բարելավումները:
2. Նախագծի վերնագիրը բովանդակային առումով չծանրաբեռնելու նպատակով առաջարկում ենք նախագծի վերնագրում չարտացոլել գործող որոշումը ուժը կորցրած ճանաչելու մասին դրույթը՝ հաշվի առնելով այն հանգամանքը, որ այդպիսի դրույթ առկա է որոշման նախագծի 1-ին կետով: Հաշվի առնելով նաև այն հանգամանքը, որ «Նորմատիվ իրավական ակտերի մասին» ՀՀ օրենքի 12-րդ հոդվածով համանման պահանջ նախատեսված չէ:

	









Ընդունվել է
Նոր չափագրման արդյունքով հողամասը ծանրաբեռնված չէ անշարժ գույքով

Ընդունվել է ի գիտություն




